12.6.2007 Jurnalul Oficial al Uniunii Europene L 150/5 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 8 iunie 2007 de instituire a unui grup de experți cu privire la aspectele demografice (2007/397|CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 140, întrucât: (1) Articolul 140 din Tratatul de instituire a Comunității Europene prevede că Comisia încurajează cooperarea dintre statele membre și facilitează coordonarea acțiunii acestora în toate domeniile politicii sociale. (2)  În conformitate cu comunicarea Comisiei din 12 octombrie 2006 intitulată „Viitorul demografic al Europei — transformarea unei provocări în oportunitate”, Comisia a hotărât să facă apel la un grup de experţi guvernamentali. (3) Grupul va trebui să contribuie la dezvoltarea politicilor de adaptare la schimbările demografice. (4) Se vor asigura complementaritatea şși eliminarea redun- danței în raport cu activitățile altor grupuri și comitete europene care se ocupă de alte aspecte referitoare la demografie, în special Comitetul pentru ocuparea forţei de muncă, Comitetul pentru protecție socială, Comitetul de politică economică, Comitetul economic şi financiar, Consiliul consultativ pentru egalitatea între femei şi bărbaţi și Grupul la nivel înalt pentru integrarea dimen- siunii de egalitate între femei şși bărbaţi. Comisia va informa aceste grupuri și comitete în legătură cu lucrările grupului de experţi cu privire la aspectele demo- grafice. (5) Grupul va trebui să fie format din reprezentanți ai guvernelor statelor membre și din experți independenți. (6)  Prin urmare, este necesară instituirea unui grup de experți cu privire la aspectele demografice, precizarea mandatului acestuia și definirea structurilor sale, DECIDE: Articolul 1 Se instituie, pe lângă Comisie, pentru o perioadă de cinci ani care poate fi reînnoită, un „grup de experți cu privire la aspectele demografice”, denumit în continuare „grupul”. Articolul 2 Atribuții Grupul are ca atribuție consilierea Comisiei în timpul procesului de monitorizare a schimbărilor demografice şi de punere în aplicare a orientărilor politice definite în Comunicarea Comisiei din 12 octombrie privind viitorul demografic al Europei [COM(2006) 571]. În special, grupul: — sprijină Comisia să formuleze concluzii pe baza rezultatelor cercetării, să identifice datele pertinente pentru rapoartele cu privire la demografie și să favorizeze schimbul de bune practici a cărui platformă va fi forumul demografic. Acesta ia în considerare rezultatele numeroaselor acțiuni şi lucrările de cercetare întreprinse de către instituțiile europene cu privire la aceste subiecte;